proxectonos/corpus_dominio_legal_administrativo_tmp huggingface dataset:
09/09/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26495. Cidade deportiva

INFORMACIÓN PÚBLICA ANUNCIO Concello de Ares con CIF P1500400E, e con enderezo en Praza da Constitución, s/n.15624 Ares. Solicita AUTORIZACIÓN para execución de proxecto, na zona de policía do río i/n, no lugar de O Fanco, na parroquia de San Xosé de Ares, no T. M. de Ares. As obras solicitadas consisten na execución do proxecto de: ”Cidade deportiva de Ares”. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 21 de agosto do 2009. O Xefe da Área de Autorizacións e Concesións da Zona Galicia Norte Asdo. Néstor Rodríguez Arias.
22/09/2009 | Administración LocalMunicipal
Mazaricos
Anuncio de adxudicación definitiva do contrato administrativo de obras para a dotación de abastecemento de auga aos núcleos de Corbeira e Eirón, e ampliación do servizo de Grille e San Cosme

ANUNCIO DE ADXUDICACIÓN DEFINITIVA DO CONTRATO ADMINISTRATIVO DE OBRAS PARA A DOTACIÓN DE ABASTECEMENTO DE AUGA AOS NÚCLEOS DE CORBEIRA E EIRÓN, E AMPLICACIÓN DO SERVIZO DE GRILLE E SAN COSME (incluída no PCC 2008/2011, anualidade 2009). Por decreto da Alcaldía de data 31 de agosto de 2009, aprobouse a adxudicación definitiva do contrato administrativo de obras para a dotación de abastecemento de auga aos núcleos de Corbeira e Eirón, e ampliación do servizo de Grille e San Cosme, o que se publica consorte ao prego e aos efectos do art.138 da Lei 30/2007, de 30 de outubro, de Contratos do Sector Público: 1. Entidade adxudicadora: Concello de Mazaricos.2. Tipo de contrato: administrativo de obras.3. Obxeto do contrato: dotación de abastecemento de auga aos núcleos de Corbeira e Eirón, e ampliación do servizo de Grille e San Cosme.4. Procedemento: negociado sen publicidade.5. Tramitación: ordinaria.6. Orzamento do contrato: 146.231,82 € IVE engadido 7. Adxudicación definitiva: a) Adxudicatario: Construcciones D. Ogando, S. L. b) Data:31/08/2009 c) Importe de adxudicación: 146.231,82 € (IVE engadido), que se desglosa en:  Valor estimado: 126.061,91 €  IVE: 20.169,91 € Mazaricos, a.31 de agosto de 2009. O ALCALDE-PRESIDENTE Asdo. José M. Santos Maneiro DILIXENCIA que extendo eu, secretaria do Concello, para facer constar que o presente anuncio de adxudicación definitiva foi publicado no perfil do contratante do órgano de contratación: www.mazaricos.net en data 31 de agosto de 2009, do que, como secretaria, dou fe. Mazaricos, 31 de agosto de 2009. A SECRETARIA Asdo. Ana M.ª Reyes Cambre
22/09/2009 | Administración LocalMunicipal
Mazaricos
Anuncio de adxudicacion definitiva do contrato administrativo de obras mellora no saneamento de Pino de Val, A Picota e Argueirón

ANUNCIO DE ADXUDICACIÓN DEFINITIVA DO CONTRATO ADMINISTRATIVO DE OBRAS MELLORA NO SANEAMENTO DE PINO DE VAL, A PICOTA E ARGUEIRÓN.(incluída no PCC 2008/2011, anualidade 2008) Por decreto de Alcaldía de data 31 de agosto de 2009, aprobouse a adxudicación definitiva do contrato administrativo de obras Mellora no saneamento de Pino de Val, A Picota e Argueirón, o que se publica consorte ao Prego e aos efectos do art.138 da Lei 30/2007, de 30 de Outubro, de Contratos do Sector Público: 1. Entidade Adxudicadora: Concello de Mazaricos 2. Tipo de Contrato: Administrativo de obras 3. Obxeto do contrato: Mellora no saneamento de Pino de val, A Picota e Argueirón 4. Procedemento: Negociado sen publicidade 5. Tramitación: Ordinaria 6. Orzamento do contrato: 190.830,17 € IVE engadido a. Adxudicatario: Maceiras & Esmoris S. L. b. Data: 31/08/2009 c. Importe de adxudicación: 190.830,17 € IVE engadido que se desglosa en: ■ Valor estimado: 164.508,77 € ■ IVE: 26.321,40 € Mazaricos, a 31 de agosto de 2009. O ALCALDE- PRESIDENTE. Asdo. José M. Santos Maneiro. DILIXENCIA que extendo eu Secretaria do Concello para facer constar que o presente anuncio de adxudicación definitiva foi publicado no Perfil do contratante do órgano de contratación: www.mazaricos.net en data 31 de agosto de 2009, do que como Secretario dou fé. En Mazaricos, a 31 de agosto de 2009. A SECRETARIA Asdo. Ana Mª. Reyes cambre.
22/09/2009 | Administración LocalMunicipal
Rianxo
Secretaría
Acordo Pleno 01.09.2009. Modificación nome de rúa e lugar

ANUNCIO O Pleno municipal, na sesión ordinaria do día 1 de setembro de 2009, adoptou o seguinte acordo: Primeiro. –Aprobar na parroquia de Rianxo o cambio de denominación da rúa “CARRETERA” por “CARRETERA DE TANXIL”, como popularmente se coñece dende sempre, segundo o plano incorporado ao expediente, que deberá ser debidamente dilixenciada pola secretaria da Corporación. Segundo. –Aprobar na entidade singular de O BURATO, da parroquia de Taragoña, a modificación na denominación do lugar de A BRAÑA, engadíndolle a denominación de TORRE, quedando denominado o lugar como A BRAÑA-TORRE, segundo o plano incorporado ao expediente, que deberá ser debidamente dilixenciado pola Secretaria da Corporación. Terceiro. –Facer público o presente a través do taboleiro de anuncios do Concello e do BOP, para xeral coñecemento. Cuarto. –Facultar ao Sr. alcalde para efectuar as xestións necesarias para a efectividade do presente acordo. Rianxo, 09 de setembro de 2009. O ALCALDE Asdo. Pedro Piñeiro Hermida
22/09/2009 | Administración LocalMunicipal
A Coruña
Área de Medio Ambiente, Sustentabilidade e Mobilidade
Notificación de incoación de expediente sancionador

ANUNCIO Logo de intentar sen efecto notificar a incoación do procedemento sancionador que a continuación se relaciona por infracción da normativa vixente en materia de tenencia de animais, segundo dispón o art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese á súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento do interesado, a quen debe servir de notificación inicial, informándoo así mesmo de que: 1) Dentro do prazo de 15 días contados a partir do día seguinte ó da publicación no BOP, poderá alegar canto considere conveniente e propo-las probas que estimen oportunas.2) No caso de non formular alegacións, a iniciación do expediente será considerada proposta de resolución, de acordo co art.13.2 do R. D. 1398/1993, do 4 de agosto, cos efectos previstos nos art.18 e 19 do citado R. D. Presunto infractor: NOME E APELIDOS: D. CONRADO MANUEL DE LUCIO GROSU 1. Expediente n.°: A-54/2009 Normativa infrinxida: art.16.1 da Ordenanza municipal para a protección e tenencia de animais. Data infracción: 27 de maio de 2009 Cualificación inicial: leve Posible sanción: 100 € A Coruña, 31 de agosto de 2009. O director da Área de Medio Ambiente, Sustentabilidade e Mobilidade Asdo. Fernando Roade Rodríguez
22/09/2009 | Administración LocalMunicipal
Ordes
Exposición pública expediente promovido por Feiraco, SCL para instalar almacén, supermercado e oficinas no Lg. O Conde, nº 1, Ordes

EDICTO Feiraco, SCL solicitou desta Alcaldía licenza municipal para instalar un almacén, supermercado e oficinas no Lg. O Conde, nº 1, concello de Ordes, cumprindo o disposto no art.8.3 do Decreto 133/2008, do 12 de xuño, no que se regula a avaliación da incidencia ambiental, sométese a información pública por período de vinte días hábiles, coa fin de que durante o mesmo –que comezará a contarse dende a publicación do último anuncio no Boletín Oficial de Provincia ou no DOGA - poidan examina-lo expediente, na Secretaría deste concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Ordes, 17 de setembro de 2009 O Alcalde, Asdo.: Manuel Regos Boquete
22/09/2009 | Administración LocalMunicipal
Mesía
Anuncio de adxudicación definitiva da obra “Ampliación almacén municipal en Boado”

Por Decreto de Alcaldía nº 298/2009, do 9 de setembro de 2009, acordouse a adxudicación definitiva do contrato da obra denominada “Ampliación almacén municipal en Boado” por procedemento negociado, nos seguintes termos: - Adxudicatario: Obras y Viales de Galicia, S. L. - Data da adxudicación definitiva: 9 de setembro de 2009. - Importe de adxudicación: A. Prezo sen IVE: 123.625,41 euros B. IVE: 19.780,07 euros C. Total A+B: 143.405,48 euros - Prazo de execución: 80 días. O que se fai público de conformidade co disposto no artigo 135.4 en relación co 138.2 da Lei 30/2007, do 30 de outubro, de contratos do sector público. Mesía, 11 de setembro de 2009. O alcalde, D. Mariano Iglesias Castro
22/09/2009 | Administración LocalMunicipal
A Pobra do Caramiñal
Adxudicación definitiva de obras na rúa Gavoteira

Adxudicación definitiva do contrato administrativo de obra do proxecto denominado “MELLORA DAS REDES DE AUGA, SANEAMENTO E PLUVIAIS NA RÚA GAVOTEIRA”. 1.–Entidade adxudicataria: Concello de A Pobra do Caramiñal.2.–Procedemento de adxudicación: negociado sen publicidade.4.–Presuposto base de licitación: 129.650,00 euros.5.–Anuncio de adjudicación provisional: BOP n.° 182, de 18 de agosto 2009.6.–Adxudicación definitiva: a) Data: resolución de Alcaldía n.° 476/2009, de 7 de setembro. b) Contratista adxudicatario: OYS NOROESTE S. L. c) Importe de adxudicación: 129.000,00 euros. O que se publica en cumprimento do disposto no artigo 138 da Lei 30/2007, de 30 de outubro, de Contratos do Sector Público. A Pobra do Caramiñal, a 11 de setembro de 2009. O ALCALDE Asdo.: Isaac V. Maceiras Rivas
22/09/2009 | Administración LocalMunicipal
Narón
Secretaría
Relación de contratos adxudicados no periodo comprendido entre febreiro e agosto de 2009

De acordo co disposto no artigo 138 da Lei 30/2007 de 30 de outubro de Contratos do Sector Público, faise pública a relación de contratos, cuxa contía é igual ou superior ós 100.000,00 euros, adxudicados por este Concello de Narón no período comprendido entre febreiro e agosto de 2009 Narón, 8 de setembro de 2009 O ALCALDE Asdo. José M. Blanco Suárez
22/09/2009 | Administración LocalMunicipal
Miño
Aprobación definitiva da modificación da ordenanza fiscal reguladora da taxa de axuda a domicilio

O Concello en Pleno, en sesión celebrada o día 23 de xuño de 2009 aprobou inicialmente a modificación da seguinte ordenanza fiscal: Ordenanza fiscal reguladora da taxa de axuda a domicilio. Durante o período de exposición ó público non se formularon reclamacións, elevándose a definitivos os acordos municipais adoptados, en aplicación do artigo 17.3 do RD 2/2004, do 5 de marzo, polo que se aproba o TRLRHL. De conformidade co artigo 19.1 da Lei reguladora das Facendas Locais, contra este acordo poderá interpoñerse recurso contencioso-administrativo, sen perxuizo de calquera outro que se estime oportuno. O textos de modificación da ordenanzas fiscal é o seguinte: Quedarán exentas da obriga de participar no custe do servicio aquelas persoas usuarias cuia capacidade economica sexa igual ou inferior ó indicador público de rentas de efectos múltiples (IPREM), calculado de conformidade có artigo 17 da orde de 22 de xaneiro de 2009 da consellería de vicepresidencia, igualdade e benestar. A contía da taxa determinarase atendendo ó indicador público de renta de efectos múltiples calculado conforme ó artigo 17 da orde de 22 de xaneiro de 2009 da conselleria de vicepresidencia, igualdade e benestar. Unha vez calculado se aplicarán as tarifas seguintes: a) As persoas usuarias con unha capacidade económica superior al 100% pero que non exceda do 300% do indicador público de renta de efectos múltiples, asumirán un 20% do coste do servicio.1,18 € por hora na semana e 2,95 € por hora en fin de semanas e festivos. b) As persoas usuarias con una capacidade económica superior al 300% pero que non exceda do 500% do indicador público de renta de efectos múltiples, asumirán un 50% do coste do servicio.2,45 € por hora na semana e 7,37 € por hora en fin de semanas e festivos. c) As persoas usuarias con unha capacidade económica superior ó 500% del indicador público de renta de efectos múltiples, asumirán un 65% del coste del servicio.3,84 € por hora de semana e 9,58 por hora en fin de semanas e festivos. Miño, 17 de setembro de 2009 O alcalde Juan A. Maceiras Barros
22/09/2009 | Administración LocalMunicipal
Narón
Secretaría
Modificación bases policía local

Modificación bases para provisión de 1 praza de policia local. Anuncio: A xunta de goberno local en data 17 de setembro de 2009 aprobou as seguintes modificacións ás bases para a provisión de 1 praza de policia local, aprobadas pola X. G. L. en data 14-05-09: No punto A.1.1. onde pon <As marcas maximas (en segundos) esixidas para a superación da proba son homes: 7,40’ e mulleres 8,20’>, debe decir: <As marcas maximas (en segundos) esixidas para a superación da proba son: homes: 7,40” e mulleres 8,20”> No punto A.1.4 onde di: <As marcas máximas (en minutos e segundos) esixidas para a superacion da proba son: homes 3,30’ e mulleres: 4,10’>, debe decir <As marcas máximas (en minutos e segundos) esixidas para a superacion da proba son: homes 3’30” e mulleres: 4’10”> A.5 Proba de coñecemento de galego. Onde pon “cualificarase de 0 a 3 puntos” deberá por “cualificarase de apto ou non apto” e deberá engadirse Sen embargo os/as aspirantes que acrediten con carácter previo, e de xeito normativamente establecido, o coñecemento da lingua galega daráselles por superada esta proba coa cualificacion de apto”. Deberá engadirse ó final das bases: “Rematadas as probas o tribunal outorgará a cada aspirante a puntuación final obtida que se corresponderá coa cualificación da proba de coñecementos, referida ó temario” Narón, 18 de setembro de 2009. O ALCALDE Asdo.: Jose´M. Blanco Suarez
22/09/2009 | Administración LocalMunicipal
As Pontes de García Rodríguez
Secretaría
Exposición pública solicitude licenza de actividade suxeita a avaliación de incidencia ambiental

Delicias Coruña, S. L. solicitou desta Alcaldía licenza municipal de actividade para fabrica de elaboración de empanadas e tortas a emprazar no polígono industrial de Penapurreira, parcela C4-A. Cumprindo co disposto no punto 31 do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de vinte días hábiles contados dende o seguinte ó da inserción deste anuncio no BOP ou DOG, co fin de que poida examinarse o expediente no negociado de licenzas de actividades deste Concello e formularse por escrito as reclamacións e ou observacións que se estimen oportunas. As Pontes de García Rodríguez, 8 de setembro de 2009 O concelleiro delegado Asdo.: Marcelino Pena Franco
22/09/2009 | Administración LocalMunicipal
Rianxo
Secretaría
Exposición pública da conta xeral

EDICTO Formulada e rendida a conta xeral do orzamento desta corporación correspondente ó exercicio de 2008 e informada pola Comisión Especial de Contas, exponse ó público cos documentos que a xustifican, na Secretaría desta entidade, polo prazo de quince días hábiles contados a partir do seguinte ó da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Rianxo, 10 de setembro de 2009. O ALCALDE Asdo.: Pedro Piñeiro Hermida
22/09/2009 | Administración LocalMunicipal
Padrón
Anuncio contratacion maquina varredora

ANUNCIO: CONTRATO ADMINISTRATIVO DE SUBMINISTRO ▪ Organismo: Concello de Padrón ▪ Dependencia que tramita o expediente: Oficinas Xerais ▪ Descrición do obxecto do contrato: subministro dunha máquina varredora aspiradora autopropulsada para o Concello de Padrón, cuxa descrición, características e especificacións establécense no Prego de Prescricións Técnicas ▪ Duración do contrato: 20 días naturais contados a partir da data de formalización do contrato en documento administrativo. ▪ Contrato non suxeito a regulación harmonizada Tramitación: urxente Procedemento: aberto con multiplicidade de criterios de valoración ▪ Prezo sen IVE: 93.655,00 euros ▪ IVE: 14.984,80 euros ▪ Importe TOTAL: 108.639,80 euros 5.- GARANTÍA PROVISIONAL: Non se esixe 6.- GARANTÍA DEFINITIVA: 5% do importe de adxudicación, IVE excluído ▪ Clasificación: Non se esixe ▪ Solvencia económica e financeira e solvencia técnica e profesional: segundo o establecido no Prego de claúsulas administrativas particulares. Data límite de presentación: 8 días naturais seguintes á última data de publicación no BOP ou no Perfil do Contratante (www.concellodepadron.es) Documentación a presentar: a sinalada no Prego de cláusulas administrativas particulares: - Sobre A: Documentación administrativa - Sobre B: Referencias Técnicas. Dentro deste sobre incluiranse dous sobres coas seguintes denominacións: ▪ Sobre B1: Melloras ao Prego de Prescricións Técnicas ▪ Sobre B2: Prazo de garantía e prazo de entrega - Sobre C: Oferta económica Lugar de presentación das ofertas: Rexistro Xeral do Concello de Padrón Entidade: Concello de Padrón Enderezo: Rúa Longa, 27, 15.900 Padrón (A Coruña) Lugar: Rexistro Xeral do Concello de Padrón Entidade: Concello de Padrón Enderezo: Rúa Longa, 27, 15.900 Padrón (A Coruña) Teléfono: 981 810451 FAX: 981 811550 10.- APERTURA DAS OFERTAS: no lugar, día e hora que se sinale no taboleiro de anuncios do Concello.11.- GASTOS DO ANUNCIO: Serán por conta do adxudicatario. En Padrón, a 16 de setembro de 2009 O ALCALDE Camilo Forján Seoane.
22/09/2009 | Administración LocalMunicipal
Miño
Aprobación definitiva da modificación da ordenanza fiscal da taxa pola ocupación de solo público con mesas, cadeiras, taboados e elementos análogos con fins lucrativos

O Concello en Pleno, en sesión celebrada o día 20 de xuño de 2009 aprobou inicialmente a modificación da seguinte ordenanza fiscal: Ordenanza fiscal reguladora da taxa pola ocupación de solo público con mesas, cadeiras, taboados e elementos análogos con fins lucrativos. Durante o período de exposición ó público non se formularon reclamacións, elevándose a definitivos os acordos municipais adoptados, en aplicación do artigo 17.3 do RD 2/2004, do 5 de marzo, polo que se aproba o TRLRHL. De conformidade co artigo 19.1 da Lei reguladora das Facendas Locais, contra este acordo poderá interpoñerse recurso contencioso-administrativo, sen perxuizo de calquera outro que se estime oportuno. O texto de modificación da ordenanzas fiscal é o seguinte: A presente Ordenanza Fiscal, que foi aprobada polo Pleno da Corporación en sesión celebrada o día vinteun de xuño de dous mil oito, e cuia vixencia foi suspendida polo pleno de 20 de xuño de dous mil nove entrará en vigor o día 1 de xaneiro de 2011 e será de aplicación a partir desta data, permanecendo en vigor ata a súa modificación ou derogación expresa. Miño, 17 de setembro de 2009 O alcalde Juan A. Maceiras Barros
22/09/2009 | Administración LocalMunicipal
Santiago de Compostela
Sección Municipal de Contratación
Licitación do servizo de actualización do catastro sobre inmobles urbanos e inmobles rústicos con construccións do Concello de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de actualización do catastro sobre inmobles urbanos e inmobles rústicos con construccións. REFERENCIA DO EXPEDIENTE: CON/171/2009. TIPO DE LICITACIÓN: 193.965,52 euros/ano. PRAZO DE EXECUCIÓN: a duración do contrato será de 2 anos, prorrogables ata un máximo total de 4 anos. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, ata o 20 de outubro de 2009. DOCUMENTACIÓN E INFORMACIÓN: Concello de Santiago (Sección de Contratación). Tfno.981 54 30 33. Fax 981 54 23 04. Correo electrónico: plopezb@santiagodecompostela. org. CRITERIOS DE ADXUDICACIÓN: son os sinalados no artigo 6.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados na cláusula 7 do prego de cláusulas administrativas. Santiago de Compostela, 11 de setembro de 2009. O ALCALDE Asdo.: José A. Sánchez Bugallo
22/09/2009 | Administración LocalMunicipal
Padrón
Anuncio contratación obra POS 2009

ANUNCIO: CONTRATO ADMINISTRATIVO DE OBRAS ▪ Organismo: Concello de Padrón ▪ Dependencia que tramita o expediente: Oficinas Xerais ▪ Descrición do obxecto do contrato: execución da obra Saneamento e Abastecemento en Pedroso Sur incluída no Plan de Obras e Servicios 2009 da Excma. Deputación Provincial de A Coruña ▪ Duración do contrato: catro meses ▪ Contrato non suxeito a regulación harmonizada Tramitación: urxente Procedemento: aberto con multiplicidade de criterios de valoración ▪ Prezo sen IVE: 168.107,38 euros ▪ IVE: 26.897,18 euros ▪ Importe TOTAL: 195.004,56 euros ▪ Dito Orzamento base de licitación ten as seguintes fontes de financiamento: - Concello de Padrón: 15.336,19 euros - Deputación F. P.89.941,98 euros - Deputación Préstamo:63.135,47 euros - Estado: 26.590,92 euros 5.- GARANTÍA PROVISIONAL: Non se esixe 6.- GARANTÍA DEFINITIVA: 5% do importe de adxudicación, IVE excluído ▪ Clasificación: Non se esixe ▪ Solvencia económica e financeira e solvencia técnica e profesional: segundo o establecido no Prego de claúsulas administrativas particulares. Data límite de presentación: 13 días naturais seguintes á última data de publicación no BOP ou no Perfil do Contratante (www.concellodepadron.es) Documentación a presentar: a sinalada no Prego de cláusulas administrativas particulares: SOBRE A: DOCUMENTACIÓN SOBRE B: REFERENCIAS TÉCNICAS SOBRE C: OFERTA ECONÓMICA Lugar de presentación das ofertas: Rexistro Xeral do Concello de Padrón Entidade: Concello de Padrón Enderezo: Rúa Longa, 27, 15.900 Padrón (A Coruña) Variantes: Non se admiten variantes ou alternativas Lugar: Rexistro Xeral do Concello de Padrón Entidade: Concello de Padrón Enderezo: Rúa Longa, 27, 15.900 Padrón (A Coruña) Teléfono: 981 810451 FAX: 981 811550 10.- APERTURA DAS OFERTAS: no lugar, día e hora que se sinale no taboleiro de anuncios do Concello.11.- GASTOS DO ANUNCIO: Serán por conta do adxudicatario dentro dos límites sinalados polo prego de claúsulas administrativas. En Padrón, a 16 de setembro de 2009 O ALCALDE Camilo Forján Seoane.
18/09/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.25906 Comunidade de Usuarios Augas de Vilar-Extramundi (Padrón)

KAREN CRISTINA IZAR DE LA FUENTE OBASUYI ANUNCIO Khadouja Das Neves Velardo, con DNI XXXXXXXXX, en representación da denominada Comunidade Usuarios de Auga de Vilar - Extramundi, solicita de Augas de Galicia un caudal de 0,46 litros/segundo de augas procedente de dous mananciais, en Vilar, parroquia de Padrón (Santiago), concello de Padrón (A Coruña), con destino ó uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.25906 As características do aproveitamento son: SOLICITANTE: Comunidade Usuarios de Auga de Vilar – Extramundi (Padrón) REPRESENTANTE: Juan Manuel Hermida Vázquez CAUDAL: 0,46 litros/segundo DESTINO: Uso doméstico ORIXE: Dous mananciais LUGAR: Vilar PARROQUIA: Padrón (Santiago) CONCELLO: Padrón (A Coruña) O aproveitamento consta de dous puntos de captación: dous mananciais situados na paraxe de “Regueira Grande” no Monte do lugar de Vilar – Extramundi pertencente á comunidade de veciños de Vilar. O primeiro está formado por unha arqueta de 3,00 x 3,00 x 2,00 m e saíndo da mesma un entubado de polietileno de 80 mm de diámetro. A 466,63 m atópase o segundo manancial, está constituído por unha arqueta de 5,00 x 3,00 x 2,00 m da que sae un entubado de iguais características que o anterior, percorre 679,81 m pasando por unha arqueta de reparto ata chegar ó depósito. Este depósito final de reparto, construído con formigón, ten unhas dimensións de 27,50 x 5,00 m. No seu interior hai 34 depósitos individuais de 2.000 l de capacidade cada un; a partir de cada un destes depósitos sae un tubo de polietileno de 25 mm de diámetro ata as vivendas de cada un dos usuarios. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 31 de agosto de 2009 O xefe do Servizo Territorial da Zona Galicia-Centro Laura Andreea Abejer Schut
18/09/2009 | Administración LocalMunicipal
Curtis
Nomeamento de persoal laboral fixo

Por esta Alcaldía-Presidencia ditouse no día de hoxe a seguinte resolución: “Asunto: NOMEAMENTO. Rematado o proceso selectivo para a cobertura de un posto de traballo de técnico de deportes deste Concello como e persoal laboral fixo. Unha vez o aspirante admitido presentou correctamente a documentación esixida na base xeral 9.1 da convocatoria. Considerando o establecido polo artigo 62.1 b) da Lei 7/2007, de 12 de abril, do Estatuto Básico do Empregado Público, e na base xeral 10 b) da convocatoria. Esta Alcaldía, de conformidade coa proposta elevada polo tribunal cualificador do proceso selectivo, RESOLVE: 1.º.–Nomear a don Pablo Chacón Souto, con D. N. I n.º XXXXXXXXX, para cubrir como persoal laboral fixo un posto de traballo de técnico de deportes”. Teixeiro, 1 de setembro de 2009. O alcalde en funcións. (Decreto 199/2009) Edgar Ricardo Joyas Visan
18/09/2009 | Administración LocalMunicipal
Boiro
Aprobación inicial modificación Ordenanza fiscal nº 19 (aluguer tempo parcial)

ANUNCIO DE EXPOSICIÓN PÚBLICO ORDENANZA FISCAL Nº 19 O Concello-Pleno en sesión celebrada o 10 de setembro de 2009 ven de aprobar inicialmente a modificación da Ordenanza nº 19 reguladora da taxa polo estacionamento de vehículos de tracción mecánica en recintos de titularidade ou explotación municipal. Segundo disposto no artigo 17.1 do RDL 2/2004, de 5 de marzo (TRLRFL) sométese o expediente a información pública polo prazo de trinta días, dentro dos cales os interesados poderán examina-lo e presenta-las reclamacións que estimen oportunas. Boiro, 11 de setembro de 2009 Xosé Deira Triñanes Alcalde-Presidente
18/09/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.20769 José Manuel Esperante Caamaño (Rianxo)

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 10 de setembro de 2009 e como resultado do expediente incoado ó efecto, foille outorgada a Moulay Shuangyan Ordinola Froehlich unha concesión dun caudal de auga de 0,112 l/s, procedente dun manancial situado na parcela núm.8014 do polígono núm.71, no lugar de Outeiro, parroquia de Taragoña (San Salvador), no concello de Rianxo, con destino a uso doméstico e rega. Número Expte.: DH. A15.20769 Santiago de Compostela, 10 de setembro de 2009 O subdirector xeral de Xestión do Dominio Público Hidráulico Cesar Ismael De Cia Sende
18/09/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.21786 Comunidade de Usuarios de Augas Restante (Dodro)

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 10 de setembro de 2009 e como resultado do expediente incoado ó efecto, foille outorgada á Comunidade de Usuarios de Augas Restante (Dodro) unha concesión dun caudal de auga de 0,025 l/s, procedente do manancial denominado Restante, no lugar de Muronovo, parroquia de San Xoan de Laíño (San Xoan), concello da Dodro, con destino a uso doméstico. Número Expte.: DH. A15.21786 Santiago de Compostela, 10 de setembro de 2009 O subdirector xeral de Xestión do Dominio Público Hidráulico Koro Maricela Dattoli Holbrook
18/09/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 249/2009

Resolución do 20 de agosto de 2009 do Departamento Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica no concello de Carballo. (Expediente IN407A 249/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 1 71, 15007 -A Coruña. Denominación: L. M. T. S., C. T. C. Mirón n° 8-Bertoa. Situación: concello de Carballo. Características Técnicas: Liña eléctrica de media tensión subterránea, a 15/20 kV., cunha lonxitude de 362 m., coa orixe na L. M. T. S. CBL-703A tramo entre C. T. centro de Saúde e C. T. Vila Caión n° 11 e final no C. T. C. proxectado, condutor tipo RHZ1-0L-3(1x240) mm2. Centro de transformación non prefabricado, cunha potencia de 400 kVA., e unha relación de transformación de 15.000/400-230 V. Concello de Carballo. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con nutras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de agosto de 2009 Tristana Moraleja Gómez Xefa territorial da Coruña
18/09/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 351/2009

Acordo do 21 de agosto de 2009 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica no concello de Cesuras (Expediente IN407A 351/2009). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 - A Coruña. Denominación: L. M. T., C. T. A. e R. B. T. Paraxón. Situación: concello de Cesuras. Características Técnicas: Ramal liña eléctrica de media tensión aérea a 15/20 kV, coa orixe en apoio n° 5 da L. M. T. a C. T. San Mamede e final no C. T. aéreo de 100 kVA en Paraxón. Rede de baixa tensión aérea a 400-230 voltios de 1.328 m de lonxitude en condutor RZ. Concello de Cesuras. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 21 de agosto de 2009 Joan Miquel Henry Alejandro Changoluisa Caia territorial da Coruña
18/09/2009 | Administración LocalMunicipal
Touro
Aprobación definitiva expediente modificación de crédfitos Nº 1/2009

CONCELLO DE TOURO (A CORUÑA) EDICTO Modificación de créditos número 1 de 2009 Quedando definitivamente aprobado polo Pleno deste Concello o expediente de modificación de créditos número 1 de 2009, dentro do vixente presuposto municipal, por acordo tomado na sesión do 26 de xuño de 2009, polo importe de douscentos sesenta e dous mil euros (262.000,00 euros), en cumprimento do disposto no artigo 177 do R. D. L.2/2004 do 5 de marzo, faise público que despois deste expediente o resumo por capítulos do estado de gastos, do referido presuposto, queda do seguinte xeito: O que se fai público para o seu coñecemento, ós efectos oportunos. Touro, 7 de setembro de 2009 O Alcalde, Asinado: Ignacio Codesido Barreiro
18/09/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.20197 Comunidade de Usuarios Augas de Pascual (Lousame)

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 10 de setembro de 2009 e como resultado do expediente incoado ó efecto, foille outorgada á Comunidade de Usuarios de Augas de Pascual unha concesión dun caudal de auga de 0,06 l/s, procedente dun manancial situado na parcela núm.691 do polígono núm.152, no lugar de Pascual, parroquia de Tállara (San Pedro), concello de Lousame, con destino a uso doméstico. Número Expte.: DH. A15.20197 Santiago de Compostela, 10 de setembro de 2009 O subdirector xeral de Xestión do Dominio Público Hidráulico Marcelo Fabian Valhondo Sennouni
18/09/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23473 - María Mercedes Vilanova Picón (Rianxo)

CRISTINA NATIVIDAD BANCHEV FEICIUC ANUNCIO Isabel Soledad Doural Yanten, con DNI XXXXXXXXX, solicita de Augas de Galicia un caudal de 0,014 litros/segundo de augas procedente dun pozo de barrena, en Burés, parroquia de Asados (Santa María), concello de Rianxo (A Coruña), con destino ó uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23473 As características do aproveitamento son: SOLICITANTE Isabel Soledad Doural Yanten CAUDAL: 0,014 litros/segundo DESTINO: Uso doméstico ORIXE: Pozo de barrena LUGAR: Burés PARROQUIA: Asados (Santa María) CONCELLO: Rianxo O aproveitamento consta dun pozo de barrena como punto de captación situado na parcela de referencia catastral 9270522NH1296N0001TF; o aproveitamento da auga farase na parcela da vivenda de referencia catastral 9270520NH1296N. O pozo ten unha profundidade de 50 m e posúe unha bomba e a tubaxe de polietileno de 32 mm de diámetro e 10 atm de presión. Da superficie do mesmo, cuberta con aros e tapa de formigón, sae un tubo de polietileno con diámetro de 25 mm que está conectada á vivenda a unha distancia de 13,50 m. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 27 de agosto de 2009 O xefe do Servizo Territorial da Zona Galicia-Centro Silvia Valle Morenatti Ballestrin
18/09/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 335/2009

Acordo do 21 de agosto de 2009 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica no concello de Curtis (Expediente IN407A 335/2009). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 - A Coruña. Denominación: L. M. T. S., C. T. S. avda. Dr. Martínez Pardo, n° 106. Teixeiro. Situación: concello de Curtis. Características Técnicas: Liña eléctrica de media tensión subterránea a 15/20 kV, cunha lonxitude de 0,529 km, coa orixe na L. M. T. S. SGD-706, tramo entre o C. T. Crego Barbazán e C. T. Campo Feira Teixeiro, condutor tipo RHZ1-20L-12/20 kV 3(1x240) e final na cela de liña existente no C. T. Campo Feira Teixeiro. Centro de transformación non prefabricado, cunha potencia de 400 kVA e relación de transformación de 15.000/400-230 V. Concello de Curtis. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 21 de agosto de 2009 Tristana Moraleja Gómez Xefa territorial da Coruña
18/09/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 356/2009

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Electra del Jallas, S. A. Enderezo Social: Pza. de Constitución, 17, 15270 — Cee (A Coruña). Denominación: L. M. T. S., C. T. Cabo da Area — Campo de Fútbol. Situación: concello de Laxe. Características Técnicas: Liña eléctrica de media tensión subterránea a 20 kV, cunha lonxitude de 0,056 km, coa orixe na L. M. T. subterránea ao C. T. praia de Laxe, condutor tipo RHZ1-2OL-12/20 kV 3(1x240) e final no C. T. proxectado. Centro de transformación non prefabricado, cunha potencia de 250 kVA e relación de transformación de 20.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 26 de agosto de 2009 Tristana Moraleja Gómez Xefa territorial da Coruña
18/09/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.18230 Comunidade de Usuarios do Lugar de Pazo (Teo)

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 10 de setembro de 2009 e como resultado do expediente incoado ó efecto, foille outorgada á Comunidade de Usuarios do Lugar de Pazo (Teo) unha concesión dun caudal de auga de 0,075 l/s, procedente dun manancial situado na parcela núm.338 do polígono 118, no lugar de Bouñou, parroquia de Rarís, concello de Teo, con destino a uso doméstico. Número Expte.: DH. A15.18230 Santiago de Compostela, 10 de setembro de 2009 O subdirector xeral de Xestión do Dominio Público Hidráulico Gemma Maria Zakharova Stern
18/09/2009 | Administración LocalMunicipal
Boiro
Aprobación inicial Expte. M. C. Nº 7/2009 (Nº de TC distinto GF)

ANUNCIO EXPOSICIÓN Ó PÚBLICO EXPTE. M. C.7/2009 O Pleno da Corporación, en sesión celebrada o día 10 de setembro de 2009, aprobou inicialmente o expedientes de modificación de créditos nº 7/2009 (Nº 1 DE TRANSFERENCIAS DE CRÉDITO ENTRE DISTINTO GRUPO DE FUNCIÓN) En cumprimento do disposto no artigo 177.2 do RDL 2/2006, de 5 de marzo, texto refundido da Lei reguladora das facendas locais, exponse ó público, por prazo de 15 días hábiles, durante os cales os interesados poderán examinar os expedientes e presentar as reclamacións que consideren pertinentes. Boiro, 11 de setembro de 2009 O alcalde-Presidente Xosé Deira Triñanes
18/09/2009 | Administración LocalMunicipal
Ames
Anuncio de cobranza en voluntaria do padrón do Imposto sobre bens inmobles de natureza rústica referido ao exercicio 2009

ANUNCIO Cobranza en voluntaria do padrón do Imposto sobre bens inmobles de natureza rústica referido ao exercicio 2009. Confeccionado o Padrón municipal do Imposto sobre bens inmobles de natureza rústica referido ao exercicio 2009 exponse ao público por espazo de 15 días, a partires do seguinte día en que este Anuncio fora publicado no Boletín oficial da provincia, a efectos de exame e reclamacións. De conformidade co previsto no artigo 12 do RD Lexislativo 2/2004, de 5 de marzo polo que se aproba o Texto refundido da Lei reguladora das facendas locais, en relación co artigo 62.3 da Lei 58/2003, de 17 de decembro, xeral tributaria e o previsto nos artigos 68 e 69 do Regulamento xeral de recadación, comunícaselles aos contribuíntes afectados que o período voluntario de cobranza do mencionado Padrón será do 1/10/2009 ao 30/11/2009 ámbalas dúas datas inclusive. O importe poderá satisfacerse, consonte co artigo 23 e seguintes do Regulamento xeral de recadación a través de calquera entidade bancaria, empregando os instrumentos de ingreso (Recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 20 de novembro de 2009 obter un duplicado nas Oficinas de xestión tributaria do Concello de Ames: Rúa Ameneiral, 18 Baixo, Bertamiráns, e Rúa de Abaixo 10, Milladoiro ou chamando ao teléfono 981 88 49 19 - e-mail: recadacion. ames@gtt. es ou atencioncidada@concellodeames. org. Os contribuíntes que non tivesen recibido nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O presente anuncio ten carácter de notificación colectiva, ó abeiro do previsto nos artigos 62.3 e 102.3 da vixente Lei xeral tributaria e o art.24 do regulamento xeral de recadación. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, a percepción do recarga e demais conceptos esixibles tal e como se fixa no artigo 28 da Lei xeral tributaria e no artigo 72 e seguintes do Regulamento xeral de recadación. Ames, a 15 de setembro 2009. O ALCALDE ASDO. CARLOS A. FERNÁNDEZ CASTRO
18/09/2009 | Administración LocalMunicipal
A Coruña
Servizo de Rehabilitación Urbana e Vivenda
Emprazamento

ANUNCIO Ignorándose o domicilio no que practicar a notificación aos interesados D. Jose Vicente Diop Moldovan Aispuro, D. John Eric Blabia Azmi e D.ª María Lastra Fernández, de acordo co establecido no art.59.5 da Lei 30/1992 reguladora do Réxime Xurídico das Administracións Públicas e Procedemento Administrativo Común, procédese á súa práctica mediante anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados: Polo Concelleiro de Rehabilitación Urbana e Vivenda, con data 31 de agosto de 2009, ditouse o seguinte Decreto: “Visto o informe de data 31 de agosto de 2009 da Xefa do Servizo de Arquitectura, Vivenda e Rehabilitación e, en virtude das atribucións que me confire a lexislación de réxime local e a delegación de competencias do Alcalde de 21 de xuño de 2007, DISPOÑO PRIMEIRO. - Acordar a remisión ao Xulgado Contencioso-Administrativo n° 1 de A Coruña do expediente administrativo 106/344/2008 relativo á conservación e rehabilitación do inmoble sito na rúa Orzán n° 132. SEGUNDO.- Notificar esta resolución ás persoas que aparecen como interesados no expediente administrativo e que se relacionan - D. Ramon Pablo Franzen De Cubas - D. Jose Vicente Diop Moldovan Aispuro - D.ª Lucia Nieves Merzak Apostol Jilaveanu - D.ª Luis Andre Wilhelm Gumpert - D.ª Guillermo Fernando Cabanelas Abarkane - D. Abdennasser Trujillo Arasti - D.ª Maria Rosa Isabel Rodiguez Wharton - D.ª Samy El Khobzi Akarkach - D.ª Rosana Mabel Dorota Anna Castilho Mazzanti - D. Rumen Masip Charman - D.ª John Daniel Rosioru Zapateria - D. Steven Paul Quejada Giler - D. John Eric Blabia Azmi - D.ª Socorro Pilar Gaiztarro Veinat Para que no prazo de NOVE DÍAS poidan comparecer e personarse nos autos, na forma que prevén o artigo 49 e demais concordantes da Lei da Xurisdición Contencioso-Administrativa. TERCEIRO. - Unha vez que se practiquen as notificacións, incorporaranse os xustificantes ao expediente para a súa remisión ao Xulgado Contencioso Administrativo n° 1 de A Coruña.” O que se comunica para o seu coñecemento a aos efectos oportunos. A Coruña, 1 de setembro de 2009 O CONCELLEIRO RESPONSABLE DE REHABILITACIÓN URBANA E VIVENDA Asdo.: Mario López Rico
18/09/2009 | Administración LocalMunicipal
Cambre
Aprobación provisional expediente de modificación de crédito

Anuncio O Pleno municipal, en sesión ordinaria celebrada o día 15 de setembro de 2009, acordou aprobar inicialmente o expediente de modificación de crédito, de suplemento de crédito núm.3/2009 e de crédito extraordinario 2/2009. Por medio da presente exponse ao público polo prazo de quince días hábiles, contados a partir do seguinte á publicación deste anuncio no boletín oficial da provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención Municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, de 5 de marzo, polo que se aproba o texto refundido da Lei reguladora das facendas locais. Cambre, 16 de setembro de 2009 O Alcalde Antonio Varela Saavedra